**Хуш киләсең, ямьле көз!**

***Зал бәйрәмчә бизәлә. Өстәлгә көзге уңыш: җиләк-җимеш, яшелчә, башаклар куела. Салмак көй яңгырый, балалар залга керәләр.***

**Алып баручы:** Көз көннәре килеп җитте,

Хушлашабыз җәй белән.

Бөтен җиргә яфраклардан

Алтын келәм җәелгән.

Кадерле балалар, тәрбиячеләр, бакчабыз җитәкчеләре. Бүген без халкыбызның иң гүзәл бәйрәмнәреннән берсе - «Сөмбелә» бәйрәменә җыелдык. «Сөмбелә»- көзге бәйрәм уңыш бәйрәме.

**Балалар шигырь сөйлиләр.**

**Җыр «Яфрак бәйрәме».**

(Балалар урындыкларга утыралар.)

**Алып баручы:** Безнең бакча балалары

Яшелчәләр үстерә.

Бакчадагы туптан да зур,

Мәсәлән, ул бу нәрсә?

*Шалкан күрсәтә*.

( 1 нче төркем балалары «Шалкан» әкиятен сәхнәләштерә.)

**Алып баручы:** Ә хәзер, 2 нче төркем балалары башкаруында җыр. «Көзге моң».

**Алып баручы:** Балалар, карыгыз әле, җирдә нидер ята? Хат түгелме бу?

**Балалар:** Телеграмма.

**Алып баручы:** Әйдәгез, ачып укыйк әле.

(Ачып укыйлар.)

Әйдәгез, бергәләшеп кул чабыйк. Бәлки, чынлап та Сөмбелә үзе дә килеп җитәр.

(Көй яңгырый. Сөмбелә керә.)

**Сөмбелә:**

Исәнмесез, нәни дусларым!

Мин - Сөмбелә, килдем сезгә.

Көзге байлык кулымда.

Муллык белән байлык телим

Кем очраса юлымда.

**Алып баручы:**

Син килүгә сөендек,

Бик күп җырлар өйрәндек,

Шигырь, табышмак, мәкальләр,

Күп биюләр өйрәндек.

**Сөмбелә:** Дусларым, күрәм, сез бик уңганнар икәнсез. Минем дә сезгә бүләгем бар. Быел уңыш бигрәк мул булды! Ул кишер, помидор, чөгендер! Бүген мин аларны үзем белән дә алып килдем.

Килегез әле, яныма**. ( 9 нчы төркем балалары «Бар матур бакча» дип исемләнгән җырлы-биюле уен башкаралар.)**

**Сөмбелә:** Булдырдыгыз, балалар. Рәхмәт сезгә. Яшелчәләрне җыеп бетердек, хәзер бераз ял итеп алсак та була. Мин сезгә табышмаклар әйтәм, ә сез җавапларын табыгыз.

**( табышмаклар әйтә.)**

**Сөмбелә:** Бик дөрес, дусларым. Зирәклегегез мине сокландырды. Әйдәгез хәзер, бер күңелле уен да уйнап алыйк.

**(Яшелчәләр уены.)**

***Ишектән игенче белән ипи тоткан бала керә.***

**Игенче:**

Көзнең иң олы бүләге

Икмәк тора табында.

Тормышыбыз ямьле булыр,

Икмәк булган чагында.

**Бала:**

Яшәү чыганагы- кояш нурын,

Җир җылысын саклап үзендә.

Күкрәкләргә терәп кисәр икмәк

Һәр табынның тора түрендә.

**(Икмәкне тапшыра.)**

Җыр: «Чайкала иген кырлары».

***Игенче, бала, чыгып китәләр***.

**Алып баручы:**

Һәр көз үзенчә килә ул,

Һәр көз үзенчә матур.

Елмаешып бер биесәк,

Көзне ярату булыр.

**«Елмаю» биюе.**

**Алып баручы:**

Шатлык булып бүлмәбезне

Гөлгә күмә Сөмбелә.

Саубуллашу җырына

Син дә кушыл Сөмбелә.

**Җыр «Сөмбелә».** Балаларга күчтәнәч калдыра. Сөмбелә залдан чыгып китә.

**Алып баручы:** Бәйрәмебез тәмам сау булыгыз.